પાલઘરના 70થી વધુ ગામોના લોકોએ બુલેટ ટ્રેન માટે પોતાની જમીન આપવાનો સ્પષ્ટ ઈનકાર કરી દીધો છે, એટલું જ નહીં આ ગામોમાંથી પસાર થતા પ્રસ્તાવિત બુલેટ કોરિડોર સામે પણ ગામના લોકો જોરદાર વિરોધ કરી રહ્યા છે. બુલેટ ટ્રેનના કોરિડોરની લંબાઈ 508 કિલોમીટર છે, અને તેનું કામ જાન્યુઆરી 2019થી શરુ કરી દેવાનું સરકારનું આયોજન છે. આ વર્ષના અંત સુધીમાં પ્રોજેક્ટ માટે જરુરી જમીનનું સંપાદન કરી લેવાની પણ ડેડલાઈન નક્કી કરી દેવાઈ છે.